Diari Oficial de la Generalitat Valenciana


Sumari del DOGV 9182, del 27-09-2021 (2021/9600)

Extracte de la Resolució de 13 de setembre de 2021, del rector de la Universitat Miguel Hernández d'Elx, per la qual es convoca el programa de mobilitat internacional «Erasmus +» amb països associats (KA107) per a estudiants, curs acadèmic 2021-2022 (codi subvenció: 10-058-2-9836-1555)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9182

Data del DOGV
:   27-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9600


Data del document
:   13-09-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 13 de setembre de 2021, del rector de la Universitat Miguel Hernández d'Elx, per la qual es convoca el programa de mobilitat internacional «Erasmus +» amb països associats (KA107) per a estudiants, curs acadèmic 2021-2022 (codi subvenció: 01-302-4-5903-1388) [2021/9600]  
BDNS (identif.): 584613.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
(http://www.pap.minhap.gob.es/bdnstrans):  
  
Primer. Beneficiaris  
Els sol·licitants han de reunir els requisits següents:  
1. Ser nacional o resident permanent en algun estat membre de la UE. Els sol·licitants han de posseir la nacionalitat d'un dels països participants en el programa, o de tercers països, i en aquest cas han d'acreditar que estan en possessió d'un permís vàlid per a residir a Espanya durant el període de realització de l'estada o ser considerats com a refugiats o apàtrides.  
2. Ser estudiant de la UMH durant el curs acadèmic de la sol·licitud i el del gaudi de l'ajuda, excepte els estudiants d'últim any de carrera que no han d'estar matriculats l'any de gaudi de l'ajuda en cas d'optar per la modalitat d'Erasmus Pràctiques.  
3. Haver superat, en el moment de la sol·licitud, un mínim de 60 crèdits del pla d'estudis conduent al títol per al qual sol·licita la mobilitat (els estudiants de màster i doctorat estan exempts d'aquest requisit).  
  
4. No haver sigut beneficiari amb anterioritat d'una plaça «Erasmus» (estudis i/o pràctiques) per un període superior a 12 mesos per cicle d'estudis i 24 mesos en el cas d'estudiants de les titulacions Medicina i Farmàcia.  
A més d'aquests requisits generals, l'estudiant ha de complir els requisits específics publicats per a cadascuna de les places. Els requisits lingüístics indicats per a cada destinació ho són a l'efecte del procés de selecció, sense perjudici que la universitat d'acolliment puga sol·licitar un nivell de coneixement més alt o una altra forma d'acreditació en el moment de presentació de la documentació per a l'acceptació definitiva o de l'inici de l'estada.  
  
Segon. Objecte  
La present convocatòria està destinada a seleccionar els estudiants de la UMH per a fer un període d'estudis o pràctiques en el marc del programa «Erasmus +» en les universitats participants en el programa com a països associats: International University of Sarajevo (Bòsnia Hercegovina) i Gomel State Medical University (Bielorússia), amb la respectiva assignació d'una ajuda destinades a sufragar les despeses de subsistència i de viatge.  
  
Tercer. Bases reguladores  
https://boumh.umh.es/files/2021/09/RR\_03970\_2021.pdf   
  
Quarta. Quantia  
L'import de l'ajuda «Erasmus +» amb finalitats d'estudis procedent de la Comissió Europea de la qual depén el SEPIE serà d'un màxim de cinc mesos, independentment de la duració de l'estada. L'import de l'ajuda per a la modalitat de pràctiques serà d'un màxim de dos mesos, independentment de la duració de l'estada.  
  
Suport individual 700 euros/mes. Ajuda addicional per a despeses de viatge entre 275 i 360 euros.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils comptador a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Elx, 13 de setembre de 2021.- El rector: Juan José Ruiz Martínez.